CELEX: 62016TN0463
Language: et
Date: 2016-08-22 00:00:00
Title: Kohtuasi T-463/16: 22. augustil 2016 esitatud hagi – Portugal versus komisjon

24.10.2016   
            
            
               ET
            
            
               Euroopa Liidu Teataja
            
            
               C 392/44
            
         22. augustil 2016 esitatud hagi – Portugal versus komisjon
   (Kohtuasi T-463/16)
   (2016/C 392/58)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, M. Figueiredo, P. Estêvão ja J. Saraiva de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 20. juuni 2016. aasta rakendusotsus (EL) 2016/1059, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud 21. juunil 2016 numbri C(2016) 3753 all), osas, milles Euroopa Liit ei rahasta 8 984 891,60 euro suurust summat, mis vastab Portugali Vabariigi poolt deklareeritud kuludele „nõuetele vastavuse“ raames majandusaastatel 2011, 2012 ja 2013.
            
         
               —
            
            
               Mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, milles leitakse, et ei ole esitatud põhjendusi ja on rikutud komisjoni 21. juuni 2006. aasta määruse (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT 2006, L 171, lk 90), artiklit 11.
            
         
               2.
            
            
               Teine väide, milles leitakse, et rikutud on nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT 2009, L 30, lk 16), artiklit 24 ja komisjoni 30. novembri 2009. aasta määruse (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT 2009, L 316, lk 65) artikli 54 [lõike 1] punkti c teist lõiku ja artiklit 71.
            
         
               3.
            
            
               Kolmas väide, milles leitakse, et rikutud on määruse (EÜ) nr 1122/2009 artikleid 26 ja 53.
            
         
               4.
            
            
               Neljas väide, milles leitakse, et esitatud ei ole põhjendusi.
            
         
               5.
            
            
               Viies väide, milles leitakse, et rikutud on ne bis in idem põhimõtet.
            
         
               6.
            
            
               Kuues väide, milles leitakse, et rikutud on proportsionaalsuse põhimõtet ja nõukogu 21. juuni 2005. aasta määruse (EÜ) nr 1290/2005 ühise põllumajanduspoliitika rahastamise kohta (ELT 2005, L 209, lk 1) artiklit 31.